आयोन मॉर्गन आणि पॅट कमिन्स

इंडियन प्रीमिअर लीगचा तेरावा हंगाम ऐन भरात आहे. ऑस्ट्रेलिया, दक्षिण आफ्रिकेसह पार अमेरिकेचेही खेळाडू या स्पर्धेत सहभागी झाले आहेत. आपल्या खेळाडूंना विदेशी लीगमध्ये खेळायला पाठवून जगभरातील क्रिकेट बोर्डांना काय मिळतं? असा प्रश्न तुमच्या मनी दाटला असेल. ते क्रमाक्रमाने समजून घेऊया.

कोणत्याही देशाच्या खेळाडूला आयपीएलमध्ये सहभागी होण्यासाठी त्याच्या बोर्डाकडून एनओसी मिळवावी लागते. एनओसी अर्थात ना हरकत प्रमाणपत्र. त्या विशिष्ट संघाचा आयपीएल काळात एखादी मालिका असेल, दौरा असेल किंवा आयपीएलनंतर मालिका असेल तर बोर्ड त्या खेळाडूला परवानगी नाकारू शकतं. 

एखादा खेळाडू टेस्ट, वनडे, ट्वेन्टी-२० असे सगळे फॉरमॅट खेळत असेल तर वर्कलोड मॅनेजमेंटनुसार त्याला विश्रांती मिळणं आवश्यक आहे. अशावेळी एनओसी नाकारली जाऊ शकते. संबंधित बोर्ड आणि बीसीसीआय यांचे संबंध ताणलेले असतील तरीही खेळाडूला एनओसी मिळवताना अडचण निर्माण होऊ शकते. 

एनओसी देण्याच्या बदल्यात बोर्डाला काय मिळतं?

प्रत्येक खेळाडूला आपल्या बोर्डाकडून एनओसी मिळवावी लागते. एनओसी मिळाल्यानंतरच त्या खेळाडूचा आयपीएल खेळण्याचा मार्ग मोकळा होतो. एनओसी देण्याकरता संबंधित बोर्डाला बीसीसीआयकडून प्रति खेळाडू त्याच्या मानधनाच्या दहा टक्के रक्कम मिळते. एका उदाहरणाद्वारे हे समजून घेऊया. 

ऑस्ट्रेलियाच्या खेळाडूंना मिळणारं मानधन आणि बोर्डाला होणारा फायदा

यंदाच्या आयपीएल लिलावात पॅट कमिन्सला सर्वाधिक बोली लागली होती. कोलकाता नाईट रायडर्सने तब्बल 15.50 कोटी रुपये खर्चून कमिन्सला ताफ्यात दाखल करून घेतलं. आता कमिन्सला जी रक्कम मिळणार आहे, ती आहे-15.50 कोटी रुपये. या रकमेच्या 10 टक्के रक्कम-म्हणजे दीड कोटी रुपये बीसीसीआयतर्फे क्रिकेट ऑस्ट्रेलियाला देण्यात येईल. 

यंदाच्या आयपीएल हंगामात ऑस्ट्रेलियाचे 19 खेळाडू खेळत आहेत. घसघशीत मानधन मिळणारे जेवढे खेळाडू जास्त तेवढा त्या बोर्डाचा आर्थिक फायदा जास्त असं हे समीकरण आहे. त्यामुळे आयपीएलसाठी खेळाडू पाठवणं ही जगभरातल्या क्रिकेट बोर्डांसाठी हक्काची बेगमी आहे. 

किती देशांचे खेळाडू खेळत आहेत?

यंदाच्या आयपीएल हंगामात 9 देशांचे खेळाडू खेळत आहेत. या नऊ देशांच्या क्रिकेट बोर्डांनी एनओसी दिल्याने खेळाडूंचा आयपीएल खेळण्याचा मार्ग सुकर झाला.  

यंदाच्या हंगामात ऑस्ट्रेलियाचे (जोश हेझलवूड, शेन वॉटसन, मार्कस स्टॉइनस, अॅलेक्स कॅरे,... \n\nवरील लेखासाठी मला एक चांगले शीर्षक द्या.
IPL 2020: आयपीएलसाठी खेळाडू पाठवून जगभरातले क्रिकेट बोर्ड मालामाल कसे होतात?